David Pawson Etelä-Afrikassa Kristuksen paluu 1/2
Massachusettsin teknillinen korkeakoulu on ennustanut, -
että vuosi 2040 tulee olemaan loppu suurelle osalle ihmiskuntaa.
He eivät koskaan ole olleet enempää kuin 25% oikeassa.
Minun kielelläni siis 75% väärin.
Tulevaisuutta ei voi ennustaa.
Taikausko: 95% väärin. Tiede: 75% väärin.
Kolmas tapa tuntea tulevaisuus on Raamattu.
Halutessasi voit valita sen tien.
Raamattu on ollut oikeassa 100% tulevaisuuden suhteen.
Annan teille nyt hieman tilastotietoa.
Mikä kauhea sana, siihen tarvitaan omat hampaat: "tilastotietoa".
Sen on keksinyt esi-isäni, skotlantilainen sir John Sinclair.
Äitini nimi oli Sinclair.
Sinclair keksi sanan "statistics" maanviljelijöiden työn tueksi.
Niin tieteellinen maanviljely sai alkunsa.
Tässä siis tilastotietoa.
Raamatussa on 735 eri ennustusta tulevaisuudesta.
Niistä 735:stä on toteutunut 695, kirjaimellisesti ja tarkasti.
Se on noin 91%.
Loput Raamatun ennustukset eivät ole voineet vielä toteutua, -
koska ne kertovat historian lopusta.
Raamattu on siis ollut tähän asti 100% oikeassa.
Annan yhden esimerkin niistä 695:sta.
Profeetta Hesekiel ennusti, että Tyyro heitettäisiin mereen.
Sellaista ei ole tapahtunut millekään muulle kaupungille.
Mutta niin kävi Tyyrolle.
Satoja vuosia Hesekielin jälkeen Aleksanteri Suuri -
joka eteni rannikolla tuhoten kaupunkeja, tuli Tyyroon.
Se oli Välimeren itärannikolla ja sen edustalla oli pieni saari.
Kun Aleksanteri uhkasi Tyyroa, asukkaat pakenivat saarelle.
Siellä he odottivat, että Aleksanteri Suuri kulkisi ohi.
Aleksanterilla ei ollut laivastoa, ja he luulivat olevansa turvassa.
Aleksanteri Suuri määräsi Tyyron hävitettäväksi maan tasalle -
ja kaikki puut, kivet ja tiilet piti heittää mereen -
muodostamaan pengertie saarelle.
Niin tehtiin, ja Aleksanteri Suuri pääsi Tyyron asukkaiden kimppuun.
Nykyään muinainen Tyyro on, kuten Hesekiel sanoi: -
pelkkiä kiviä, missä kalastajat kuivaavat verkkojaan.
Kun katsoo Välimeren itärannikon nykyistä karttaa, -
siinä on niemi entisen saaren kohdalla.
Hiekka on peittänyt entisen pengertien.
Nykyajan Tyyro on entisellä saarella.
Hesekiel oli ennustanut kaiken sen.
Mitään muuta kaupunkia ei ole koskaan heitetty mereen.
Se on vain yksi Raamatun 735 profetiasta, -
annettu paljon etukäteen, ja 695 on toteutunut.
Alle 20% on vielä toteutumatta.
Ei ole vaikeaa uskoa, että nekin toteutuvat kirjaimellisesti.
Jotkut profetiat mainitaan vain kerran.
Eräs profetia mainitaan 318 kertaa.
Se, että Herra tulee maailmaan.
Uudessa testamentissa siitä tulee profetia Jeesuksen paluusta.
Hän tulee takaisin.
Yhtä varmasti kuin minä istun tässä, -
koska kaikki muutkin profetiat ovat toteutuneet.
Ja tämä profetia on mainittu useammin kuin mikään muu.
Odotan innolla Jeesuksen, Jumala- ihmisen, paluuta maapallolle.
Tutkimme nyt, mistä tiedämme kun Hänen paluunsa lähestyy -
ja miten valmistautua Hänen tuloonsa.
Miksi Hän palaa? Monet kristityt eivät osaa vastata siihen.
He eivät ole tutkineet eivätkä tiedä.
Miten kauan Hän aikoo olla tällä kertaa?
Ensimmäisellä kerralla Hän oli 33 vuotta.
Miten kauan Häneltä kestää tehdä se, mitä on tullut tekemään?
Eikö Hän saanut kaikkea valmiiksi ensimmäisellä käynnillään?
Ei, siksi Hän palaa. Hänellä on vielä tekemistä täällä.
Katsomme nyt näitä kysymyksiä.
Tämä on kristittyjen tulevaisuuden toivon ydin.
Se on vahvempi kuin mikään muu toivo.
Jeesuksen paluu on kristillisen toivon ydin.
Jos Hän ei palaisi, olisimme kaikken toivottomimpia ihmisiä.
Ensin peruskysymyksiä: Kuka on palaamassa?
Vastaus on, että sama Jeesus, joka täällä aiemmin oli, -
mutta ylösnousseena. Kun hän nousi taivaaseen, -
enkelit sanoivat opetuslapsille: "Mitä te katsotte taivaalle?"
"Hän on tuleva takaisin samalla tavoin kuin lähti."
Ja Hän on oleva sama henkilö, joka lähti.
Me tunnistamme Hänet heti.
Takaisin tulee siis kuolleista ylösnoussut Jeesus.
Hän oli siis sama henkilö, mutta uudessa ruumiissa.
Ruumiissa, joka muistutti vanhaa, mutta joka ei vanhene.
Hänellä on yhä se ruumis, ja siinä Hän palaa.
Toinen kysymys: Minne Hän palaa?
Sekä Vanha että Uusi testamentti sanoo sen selvästi.
Hän palaa samaan paikkaan, josta lähti.
Hän palaa Jerusalemiin, ei New Yorkiin tai Moskovaan, -
tai Canterburyyn tai Roomaan. Hän palaa Jerusalemiin, -
omaan pyhään kaupunkinsa, ja siellä me näemme Hänet.
Saatte kaikki ilmaisen lennon Pyhään maahan sinä päivänä.
Tapaamme Hänet siellä. Mikä kokous!
Se on kirjoitettu isoisäni hautakiveen Newcastlessa.
Siinä on hänen nimensä, ja synnyin- ja kuolinpäivänsä, -
ja sitten: "Mikä kokous!"
Olen nähnyt ihmisiä ihmettelemässä, kuka kumma siihen on haudattu.
Hän viittaa suurimpaan kokoukseen, mitä koskaan tulee.
Se on niin suuri, että se täytyy pitää ilmassa.
Se joukko ei mahdu millekään stadionille.
Sitä kokousta me odotamme.
Se tulee olemaan äänekäs. Jos et pidä melusta, älä tule.
Arkkienkeli puhaltaa torveen, enkelit huutavat, -
minäkään en aio olla hiljaa, joten jos et pidä melusta, pysy poissa.
Siitä tulee suurin, meluisin ja paras kristittyjen kokous ikinä.
Hän palaa "rakastettuun kaupunkiin" kuten Ilmestyskirja sitä kutsuu.
Jeesus rakasti sitä kaupunkia, Hän itki sen vuoksi.
"Kuinka usein minä olenkaan tahtonut koota sinun lapsesi," -
"niinkuin kana kokoaa poikansa siipiensä alle!"
"Mutta te ette ole tahtoneet."
Se jae kertoo, että armon voi torjua.
Herran voi torjua. Jerusalem torjui Hänet.
Toisella kertaa he ottavat Hänet vastaan, -
koska he ovat oppineet läksynsä.
Miten Hän tulee? Samoin kuin lähti.
Voin antaa sääennusteen sille päivälle, jona Hän palaa.
Tuulee lännestä ja on pilvistä.
Hän tulee pilvien päällä, koska niin Hän lähtikin.
Kun Hän nousi pilvissä, jossain vaiheessa pilvet peittivät Hänet.
Niin Hän myös tulee.
Jos lähdöstä olisi videokuvaa, ja katselisimme sen takaperin,
näkisimme kuvan Hänen toisesta tulemisestaan.
Mutta kenelläkään ei silloin ollut videokameraa.
Mutta niin se tapahtuu. Pilvi näkyy ensin, -
ja sitten kun se laskeutuu, me näemme Hänet.
Hän tulee pilvissä takaisin maan päälle.
Sama Jeesus siis palaa samaan paikkaan kuin mistä Hän lähti.
Öljymäelle Jerusalemin liepeillä.
Vanhan testamentin profeetta Sakarja sanoo juuri niin: -
"Hänen jalkansa seisovat Öljymäellä."
Käytän kolmea kreikkalaista sanaa Hänen paluustaan: -
paruusia, epifania ja apokalypsis.
Paruusia merkitsee kuninkaan vierailua -
jossain valtakuntansa kaupungissa.
Ennen saapumistaan sinne kaupungin tärkeät ihmiset -
tulevat ottamaan hänet vastaan kaupungin ulkopuolella.
Kauan ennen kuin asukkaat näkevät kuninkaan.
Kuningas otetaan vastaan lentokentällä tai rautatieasemalla.
Tai tiellä, jota pitkin hän saapuu.
Paruusia tarkoittaa saattamista.
Toivottamista tervetulleeksi ennen yleistä esiintymistä.
Se on ainutlaatuinen sana.
Otamme Hänet vastaan ilmassa -
ennen kuin Hänen jalkansa koskettavat maata, -
ja saatamme Häntä matkan viimeisen osan.
Silloin koko maailma tietää, että Hän on tullut.
Sanaa paruusia käytettiin antiikin aikana -
kuninkaallisesta vierailusta ja kuninkaan saattamisesta.
Tämä tieto auttaa ymmärtämään Kristuksen paluuta, paruusiaa.
Seuraava sana on epifania.
Se tarkoittaa kuninkaan näyttäytymistä.
Buckingham Palacessa on parveke, -
jossa kuninkaallinen perhe usein näyttäytyy.
Niin suuret joukot kadulla voivat nähdä heidät.
He näyttäytyvät virallisesti kansalle -
kruunuineen ja kuninkaallisine vaatteineen.
Myös sitä sanaa käytetään Herran paluusta.
Eräässä sadussa, olikohan se Andersenin vai Grimmin satu, -
jossa kuningas vierailee etukäteen kaupungissa, -
mutta kerjäläiseksi pukeutuneena.
Hän tulee virallista vierailuaan edeltävänä päivänä kerjäläisenä.
Häntä pilkataan ja väheksytään.
Seuraavana päivänä hän tulee vaunuissa -
ja ihmiset tunnistavat hänen kasvonsa.
Ne ovat sen kerjäläisen kasvot.
Niin tapahtui Jeesukselle.
Ensimmäisellä kerralla Häntä väheksyttiin.
Hänellä ei ollut kuninkaallisia arvonmerkkejä.
Toisella kerralla kaikki heti tunnistavat Hänet.
Ihmiset häpeävät, miten ovat kohdelleet Häntä.
Kun Hän tulee kuninkaiden kuninkaana, -
kun he näkevät Hänet sellaisena kuin Hän todella on.
Sitä epifania tarkoittaa.
Kolmas sana, apokalypsis, tarkoittaa paljastamista, -
verhon vetämistä syrjään, että kaiken voi nähdä.
Myös tämä tapahtuu, kun Jeesus palaa.
Koko maailma näkee Hänet sellaisena kuin Hän on.
Olemme puhuneet Kristuksesta jo niin kauan,
mutta maailma ei ole nähnyt Häntä.
Jonain päivänä verho vedetään syrjään, -
ja maailma näkee Hänet ja käsittää kuka Hän on.
Haluan korostaa erästä asiaa.
Kaikki nämä sanat viittaavat yhteen ainoaan tapahtumaan.
Ne ovat saman tapahtuman eri puolia.
Eräs hyvin yleinen käsitys on, että Hän palaisi kahdesti.
Ei, Hän palaa kerran.
Kaikki se mitä luemme siitä, koskee yhtä paluuta.
Kerron siitä enemmän myöhemmin.
Näitä asioita ei ole paljastettu uteliaisuutemme tyydyttämiseksi, -
vaan siksi, että voimme valmistautua.
Raamattu kertoo selvästi siitä miten voimme valmistautua.
Sinulle tulee suuri siunaus, jos olet valmis.
Ja täysin päinvastoin, jos et ole.
Seuraavaksi kysymys: Koska Hän tulee takaisin?
Vastaus on: Emme tiedä.
Monet ovat yrittäneet arvata sitä päivämäärää.
Luther arveli vuotta 1636, Wesley vuotta 1824.
He olivat viisaita valitessaan päivämäärät, -
jolloin heitä ei enää ollut.
Heidän ei tarvinnut häpeillä virhettään.
Vuonna 1000 suurin osa Eurooppaa uskoi Jeesuksen palaavan.
Kaikki olivat innoissaan. Kirkkojen rakentaminen lopetettiin.
Mitä hyötyä siitä enää olisi? Jotkut kansakunnat -
kääntyivät kristinuskoon juuri ennen vuotta 1000.
Keisari Otto kääntyi kristinuskoon.
Islanti ja Puola kääntyivät virallisesti kristityksi maaksi, -
koska he olettivat, että Jeesus palaisi pian.
Suuret väkijoukot kokoontuivat vuorten huipuille vuonna 1000.
Sama tapahtui pienemmässä mittakaavassa vuonna 2000.
Minulle on annettu kirja, jonka mukaan Jeesus palaisi 1996.
Sen tekijä lakkasi kirjoittamasta minulle vuoden 1996 jälkeen.
Me emme tiedä sitä päivää. Jeesus sanoi, ettei Hänkään tiedä.
Hän sanoi, että vain Isä tietää.
On aika hölmöä laskeskella päivä- määriä, mutta niin tehdään yhä.
On niitä, jotka sanovat sen olevan sukupolven kuluessa -
Israelin valtion perustamisesta vuonna 1948.
Se on osoittautunut virheeksi.
Mutta ei Jeesus jättänyt meitä täysin hämmennyksiin.
Hän antoi meille ajan merkkejä.
Se tapahtui Öljymäellä, josta Hän lähti, ja jonne Hän palaa.
Opetuslapset katselivat temppeliä, jota vielä rakennettiin.
He kysyivät: "Mikä on sinun tulemisesi merkki?"
He jo tiesivät, että Hän tulisi takaisin.
Jeesus antoi neljä hyvin selvää merkkiä.
Matt. 24:ssa Jeesus antaa yhteenvedon ajan merkeistä.
Hän käski opetuslapsia valvomaan ja rukoilemaan.
Heidän piti katsella maailmaa ja nähdä siinä ne merkit.
Kerran Hän sanoi heille, että "Osaatte kyllä lukea taivasta -
ja tietää siitä millainen sää tulee, -
mutta miten ette näe ajan merkkejä?"
Hän puhui pitkän puheen paluustaan.
Voimme nähdä merkit historiassa.
Ne kertovat, milloin Hänen paluunsa aika lähestyy.
Hän antoi 4 merkkiä ja sanoi että kun ne kaikki näkyvät, -
Hän on ovella valmiina astumaan maailman tapahtumiin.
Merkit esiintyvät kohdissa Matt. 24, Mark. 13 ja Luuk. 21.
Matteus 24 on selvin.
Jokaisen merkin yhteydessä Jeesus antaa itse merkin lisäksi, -
merkkiin liittyvän vaaran ja ohjeen, mitä silloin täytyy tehdä.
Kerron ne 4 merkkiä, ja niihin liittyvät vaarat ja ohjeet.
Olin lapsena junabongari. Asuimme Newcastlessa.
Sen lähellä oli maailman suurin rautatieristeys.
Istuimme laiturin reunalla ja katselimme monimutkaista risteystä.
Katselimme vetureiden numeroita.
Signaalit kertoivat, milloin juna oli tulossa.
Kun kelta-musta viitta laskeutui, juna oli lähestymässä kaukana.
Kun puna-valkoinen laskeutui, juna ilmestyisi pian.
Samoin Jeesus antoi meille "signaaleja", -
jotka kertovat, milloin Hän on tulossa.
Kun kaikki signaalit ovat päällä, tiedämme että Hän on ovella.
Signaali numero yksi: katastrofit.
Sodat, maanjäristykset ja nälänhädät.
Kolme merkkiä Hänen paluustaan.
Nämä kolme lisääntyvät loppua kohden.
Tämä signaali kertoo, että Hän on lähestymässä.
Sodat ovat ihmisen aikaansaamia, nälänhädät ihmisen tai Jumalan, -
maanjäristykset ovat Jumalan aikaansaamia.
Katastrofit siis aiheutuvat sekä ihmisen että Jumalan toimesta.
Ne ovat luonnonkatastrofeja ja ihmisen aiheuttamia tuhoja.
Nykyään kaikki kolme ovat yleistyneet.
Osittain maanjäristysalueiden lisääntyneen väkimäärän vuoksi.
Maanjäristysten uhriluvut ovat nousseet jyrkästi.
Entä sodat? Minä pidin toista maailmansotaa "viimeisenä sotana."
Mutta vuoden 1945 jälkeen on ollut 36 sotaa.
Yhä ajattelen sitä viimeisenä, mutta ei se sitä ole.
Maailmassa soditaan juuri nytkin.
Sodista on tullut sisällissotia kansojen välisten sotien sijaan.
Jeesus sanoi, että sotia olisi. Toivo rauhasta vähenee.
Loppua kohden sodat lisääntyvät.
Maanjäristysten ja niiden uhrien määrä kasvavat jatkuvasti.
Intian valtameren tsunami aiheutti valtavaa tuhoa.
Tsunami on seurausta vedenalaisesta maanjäristyksestä.
Entä nälänhätä? 1/3 maailmasta käy nukkumaan nälkäisenä, -
ja toinen kolmasosa nälkään kuolemaisillaan.
Yksi kolmasosa taistelee liikalihavuutta vastaan.
Erikoinen tilanne.
Nälkää näkeviä on paljon. Se on Jeesuksen paluun merkki.
Mutta hän sanoi: Älkää murehtiko.
Mutta mitä enemmän katastrofeista lukee ja kuulee, -
sitä enemmän murehtii, -
ellei ymmärrä, että ne ovat uuden maailman synnytystuskia.
Ei kuolintuskia, kuten monet tulkitsevat, vaan synnytystuskia.
Vaikka ne pahenevat, kristittyjen toivo vain vahvistuu.
Mutta maailmassa vallitsee pessimismi.
Jeesus sanoo: Älkää murehtiko. Ne ovat synnytystuskia.
Uusi maailma on tulossa. Nostakaa päänne.
Ei se tarkoita, etteivät kristityt olisi myötätuntoisia.
Kristittyjen pitää olla etunenässä auttamassa katastrofien uhreja.
Mutta sydämemme ei murehdi, koska tiedämme odottaa sitä.
Hyväksymme kivut, kuin synnyttävä nainen.
Vaikka se on kivuliasta, nainen odottaa innolla uutta elämää.
Kivun kestää paremmin, kun tietää mitä siitä seuraa.
Se on ensimmäinen merkki, ja siihen liittyvä vaara on -
väärät messiaat, jotka väittävät tietävänsä vastauksen ongelmiin.
Ihmiset jotka esittäytyvät rauhan ja turvallisuuden rakastajina.
Odotamme vääriä messiaita pelastamaan meidät.
Näin jo tapahtuu.
Sain huvittavan kirjeen vastauksena erääseen tallenteeseeni.
"Hyvä Pawson, ostin tämän, koska luulin että olet gospellaulaja.
Petyin, koska nauhoitteessa ei ole musiikkia.
Mutta kuuntelin kaiken ja haluan kertoa sinulle, -
että minä olen maailman vapahtaja, Jumalan poika."
Kun saa kirjeen autonkorjaajalta Pohjois-Englannista, -
joka on kuulemma maailman vapahtaja, ei sitä ota vakavasti.
Näytin kirjettä vaimolleni, ja hän sanoi: "Mies parka!"
Mutta jotkut juutalaiset sanoivat, että eräs nasaretilainen puuseppä -
on Jumalan poika. Se oli oikeastaan samanlainen tilanne.
Sanoin vaimolleni, että meidän kummankin olisi vaikea uskoa -
että nasaretilainen puuseppä olisi maailman vapahtaja.
Se siitä. Tällaista siis tapahtuu, kaikenlaisia "vapahtajia" ilmaantuu.
Nykyajan tilanne rohkaisee sellaiseen.
Jopa kristityt pastorit väittävät itsestään vaikka mitä.
Minun ei tarvitse nimetä ketään, tiedätte että tätä tapahtuu.
Jeesus varoittaa: Älkää antako tämän häiritä rauhaanne.
Ne ovat synnytystuskia, ei kuolontuskia.
Se oli Hänen ohjeensa. Mutta se oli vasta ensimmäinen merkki.
Toinen merkki on seurakunnan rappio.
Siinä oli taas kolme osaa.
Tulee maailmanlaajuinen vaino.
Kaikki kansat vihaavat teitä.
Kaikki jotka valvovat, tietävät että tämä on tulossa.
Jopa turvallisissa maissa vastustus Jumalan kansaa kohtaan kasvaa.
Se kaikki on toteutumassa, ja hyvin nopeasti.
Vaino ja marttyyrius yleistyvät.
Maailman 240 maasta 25 on kristityille turvallisia.
Kaikissa muissa kristittyjä ahdistellaan.
Turvallisten maiden määrä vähenee koko ajan.
Jeesus sanoi, että näin tapahtuisi. Sen seurauksena, huomatkaa, -
useimpien rakkaus kylmenee. Ei edes monien, vaan useimpien.
Se on huolestuttavaa.
Useimmat kristityt kylmenevät painostuksen vuoksi.
Merkin kolmas osa on: Evankeliumi saarnataan kaikille kansoille.
On kiinnostavaa, että maissa, joissa seurakuntaa vainotaan, -
seurakunta puhdistuu ja vahvistuu, -
ja sen vaikutus yhteiskunnassa tehostuu.
Evankeliumi julistetaan kaikille etnisille ryhmille, -
sitten tulee loppu.
Merkittävä ennustus samalta Jeesukselta, joka sanoi: -
"kun Ihmisen Poika tulee, löytääkö hän uskoa maan päältä?"
Jopa Jeesus mietti, kuinka moni uskollinen olisi Häntä odottamassa.
Useimpien rakkaus kylmenee.
Evankeliumi julistetaan kaikille kansoille.
Nämä merkit näkyvät nyt koko maailmassa.
Seurakuntaa vainotaan. Se puhdistuu nimikristityistä.
Jäljelle jääneet evankelioivat maailman tehokkaasti.
Sitä tapahtuu joka maassa tänä päivänä.
Vaarana ovat väärät profeetat.
Eivät väärät messiaat ja vapahtajat, vaan profeetat.
He saarnaavat rauhasta, kun rauhaa ei ole.
He sanovat, että kaikki on hyvin.
He antavat ruusuisen kuvan.
Kun kristityt kohtaavat vainoa, he rauhoittelevat, ettei se pahene.
Se on väärää profetiaa.
Vaarana on petos saarnaajien taholta.
Se vaara meidän täytyy kohdata lopun lähestyessä.
Se on hyvin salakavala vaara. Haluamme olla luottavaisia.
Haluamme uskoa, että kaikki on hyvin ja tulee rauha.
Väärät profeetat puhuvat juuri näin.
Jeremian täytyi kohdata vääriä profeettoja Israelin kriisin aikaan.
He rauhoittelivat ja sanoivat, etteivät he menettäisi maataan.
Jeremia taas sanoi, että maa menetetään.
Kukaan ei halunnut uskoa häntä. He uskoivat vääriä profeettoja.
Näin käy seurakunnassa lopun aikoina.
Jeesuksen ohje oli: Älkää antako pettää itseänne.
Joka kestää loppuun asti, pelastuu.
Se vaatii kestävyyttä ja Herrassa pysymistä.
Vääriä profeettoja ei saa kunnella.
Kolmas merkki on ahdinko Lähi-idässä.
On siis katastrofit, seurakunnan rappio, -
ja kolmas merkki on kriisi nimenomaan Pyhässä maassa.
Tässä kohtaa Jeesus viittaa profeetta Danieliin.
Hän huomautti, että Daniel ennusti miehestä, -
jota sanoi "hävityksen kauhistukseksi".
Daniel mainitsi sen kolmesti.
Hän kertoi, että hävityksen kauhistus tulisi Jerusalemiin.
Joka tuntee Danielin kirjan, tietää mistä Jeesus puhuu.
Profetia toteutui ensimmäistä kertaa 170 eKr.
Kreikkalainen Antiokos Epifanes hyökkäsi Jerusalemiin.
Hän häpäisi temppelin uhraamalla sikoja alttarilla.
Hän pystytti Zeuksen patsaan Jumalan temppeliin.
Hän muutti temppelin sivuhuoneet bordelleiksi.
Antiokos Epifanes sääti Jerusalemiin pakanallisen kulttuurin.
Hän toi mukanaan kreikkalaisten palvoman urheilun.
Urheilua harrastettiin aina täysin alasti, -
kuten kreikkalaisista kuvista näkyy.
Sen Antiokos Epifanes toi Jerusalemiin.
Sitä kesti vain kolme ja puoli vuotta.
Jerusalemissa syttyi kapina reaktiona kreikkalaiseen kulttuuriin.
Siitä voi lukea apokryfikirjoista.
Kapinaa johti Juudas Makkabealainen.
Juutalaiset palauttivat juutalaisen valtaistuimelle.
Mutta se oli esimakua myöhemmästä tapahtumasta.
Uudesta testamentista tiedämme, että hävityksen kauhistus toteutuu -
Antikristuksessa, laittomuuden ihmisessä, -
joka korottaa itsensä jumalaksi Jerusalemissa.
Jeesus sanoi, että Antikristus tulee aiheuttamaan maailmalle -
ennennäkemätöntä kärsimystä.
Ilmestyskirjassa sanotaan, että Antikristus hallitsee -
42 kuukautta, eli 3,5 vuotta, eli aika, kaksi aikaa ja puoli aikaa.
Miten monta kertaa Jumalan täytyy kertoa se meille?
Danielin profetia siis toteutuu kahdesti.
Antiokos Epifaneessa ennen Kristusta -
ja Antikristuksessa aikojen lopussa.
Se on kolmas merkki.
Maailman diktaattori asettautuu jumalaksi Jerusalemissa.
Lähi-idässä siis nähdään tämä hyvin selvä merkki.
Diktaattori nousee ja aiheuttaa valtavaa kärsimystä.
Jeesus varoittaa vääristä vapah- tajista ja vääristä profeetoista.
Ensimmäisen merkin vaara on väärät messiaat, -
toisen merkin vaara on väärät profeetat.
Kristuksen seurakunta ei voi hyväksyä vääriä messiaita.
Vain kultit voivat.
Mutta se voi olla täynnä vääriä profeettoja.
Mutta Antikristuksen aikana tulee vääriä profeettoja, -
ja vääriä messiaita, joista Antikristus on suurin.
Häntä tukee uskonnollinen johtaja, väärä profeetta.
Yhdessä he harhauttavat monia.
Jeesus neuvoo, että pysy paikallasi, ellet asu Lähi-idässä.
Jos asut tämän miehen ulottuvilla, lähde nopeasti pois.
Älä odota, pakene henkesi edestä.
Rukoilkaa, ettei se tapahdu sapattina,
koska silloin ei ole julkista liikennettä.
Rukoilkaa raskaana olevien naisten puolesta.
Kaikki jotka asuvat hänen ulottuvillaan, paetkaa!
Lähtekää pois Juudeasta.
Muualla maailmassa olevat, jääkää paikoillenne!
Älkää kuunnelko huhuja.
Älkää menkö sen mukaan, mitä kuulette, vaan mitä näette.
Älkää uskoko korvianne, vaan silmiänne.
Sinne missä raato on, sinne korppikotkat kokoontuvat.
Sen henkilön ympärille kokoontuu monenlaisia korppikotkia.
Monenlaisia huhuja liikkuu, että Jeesus olisi tullut.
Älkää uskoko. Jääkää aloillenne. Jos olette Lähi-idässä, lähtekää.
Se on Jeesuksen ohje. Olemme yhä kolmannessa merkissä.
Neljäs merkki on pimeys taivaalla.
Se on niin selvä, että sen huomaavat kaikki.
Aurinko, kuu ja tähdet pimenevät.
Koko maailmassa vallitsee pimeys.
Se kestää vain hetken.
Siksi siihen ei liity vaaroja, niihin ei ole aikaa.
Kun taivaalla valot pimenevät, aika on lähellä.
Se merkki ei tietenkään ole vielä tullut.
Sen kyllä huomaa, kun se tulee. Se on viimeinen merkki.
Lapsena minut vietiin katsomaan joulupantomiimia.
Ensimmäisellä kerralla istuin hyvin jännittyneenä.
Valot olivat kaikki päällä ja esirippu kiinni.
Sitten valot sammuivat yksi toisensa jälkeen.
Sitten oli täysin pimeää ja esirippu aukesi.
Näyttelijät lavalla paljastuivat täysin valaistuna.
Näin minä kuvittelen viimeisen merkin.
Jumala sammuttaa kaikki valot.
Sitten Poika ilmestyy, kuin salama idästä länteen.
Koko taivas loistaa Herran kirkkautta.
Jeesus sanoi opetuslapsilleen, että kun näette nämä kaikki, -
tiedätte, että Hän on ovella.
Kun kaikki eivät vielä näy, Hän ei tule huomenna.
Ei hän tule ainakaan seuraavana 3,5 vuotena.
Ilmestyskirjassa sanotaan, että hävityksen kauhistuksen aika -
kestää 7 vuotta. Ensimmäiset 3,5 vuotta hän huijaa kaikkia.
Hän tulee ensin rauhan ja turvallisuuden nimissä.
Maailma ottaa hänet ilolla vastaan.
Vasta puolivälissä hänet nähdään sellaisena kuin hän on.
Hän on vain havitellut valtaa tarjotessaan rauhaa.
Sen jälkeen hän paljastaa todellisen luonteensa.
Matt. 24:ssa Jeesus käyttää vertausta viikunapuusta.
Kun lehdet puhkeavat siihen, niin tiedätte, että kesä on lähellä.
Miten ette huomaa ajan merkkejä?
Nämä merkit ovat kuin viikunapuun lehdet.
Tiedätte että kesä on tulossa, että Kristuksen tulo on lähellä.
Jotkut ovat ymmärtäneet sen vertauksen väärin.
He ajattelevat, että se on viides merkki.
Viikunapuu olisi Israel, joka palaa kotiin ja perustaa valtion.
Viikunapuu ei voi tarkoittaa Israelia tässä.
Se tulee sen jälkeen kun taivas on pimennyt.
He unohtavat, että se tulee neljän muun merkin jälkeen.
Jos näin olisi, Israel olisi viimeinen merkki.
Jeesus kertoo yksinkertaisen vertauksen, aivan kuin silloin, -
kun Hän sanoo, että taivaan merkeistä osaatte lukea säätä.
Ettekö osaa lukea ajan merkkejä?
Nyt Hän sanoo, että kun lehdet puhkeavat viikunapuuhun, -
tiedätte että kesä on lähellä.
Vielä yksi syy, miksi en usko sen olevan viides merkki, -
koska Luukkaassa on: "Katsokaa viikunapuuta ja kaikkia puita."
Hän vain vertaa ajan merkkejä luonnonilmiöihin.
Ilmestyskirjassa kerrotaan merkeistä laajemmin.
Luvuissa 6-16 Jeesus kertoo samat merkit yksityiskohtaisemmin.
Ilmestyskirja on Jeesukselta, se on Jeesuksen ilmestys.
Hän kertoo siinä tarkalleen, mitä odottaa.
Mitä enemmän Ilmestyskirjaa tuntee, -
sitä vähemmän maailman tapahtumista yllättyy.
Siellä on tietoja seitsemästä sinetistä, -
seitsemästä pasunasta, ja seitsemästä vihan maljasta.
Siinä on tarkat tiedot 21 katastrofista.
Rutosta, joka tappaa ensin 1/3 ja sitten 1/4 väestöstä.
Jotkut ajattelevat, että onkohan se AIDS, mutta emme tiedä.
Luonnonkatastrofeista, kuten rakeista ja heinäsirkoista.
Mitä näistä tulee mieleen?
Se muistuttaa Egyptistä, Exoduksesta.
Aivan kuin Egyptin vitsaukset antoivat toivoa israelilaisille, -
että he pian vapautuisivat, niin mekin voimme nähdä nämä merkit.
"Nostakaa päänne, sillä teidän vapautuksenne on lähellä."
Useimmat merkit ovat symbolisia, kuten neljä ratsastajaa, -
jotka esiintyvät Albrecht Dürerin kuuluisissa litografeissa.
Neljä ratsastajaa ovat neljä ensimmäistä sinettiä.
Hevosten värit ovat selviä merkkejä.
Ratsastajilla ei ole väliä, vaan hevosilla ja niiden värillä.
Valkoinen, punainen, musta ja harmaanvihreä.
Valkoinen hevonen tarkoittaa väkivaltaa.
Valkoisella hevosella ratsastaa aina sotilasjohtaja.
Se on valloitussodan symboli.
Punainen hevonen on sodassa vuodatetun veren symboli.
Kolmas hevonen on musta, nälänhädän symboli.
Nälänhätä usein seuraa sotaa.
Neljäs hevonen, harmaanvihreä, on sairauden ja kuoleman symboli.
Sota, verenvuodatus, nälänhätä, sekä sairaus ja kuolema.
Jo nyt nämä hevoset ovat liikkeellä paikallisesti.
Mutta ne tulevat liikkumaan maailmanlaajuisesti lopun aikoina.
Se on 21 katastrofin sarja.
Kirjassani "Matka ilmestyskirjan maailmaan" on niistä enemmän.
Sitten tulee epäpyhä kolminaisuus, joka hallitsee maailmaa.
Se on paha, mutta heijastaa pyhää kolminaisuutta.
Kolme persoonaa, jotka hallitsevat maailmaa: -
Saatana, Antikristus ja Väärä profeetta.
Ne ovat kauhea vääristymä Isästä, Pojasta ja Pyhästä Hengestä.
Saatana johtaa sitä, hän ottaa Isän paikan.
Antikristus tulee Kristuksen sijaan.
Väärä profeetta tulee Pyhän Hengen tilalle.
Koko maailma tulee olemaan epäpyhän kolminaisuuden otteessa.
Mutta se kestää vain 3,5 vuotta eli 42 kuukautta.
Sen verran voimme kestää.
Lopuksi Ilmestyskirjassa kuvaillaan Babylonia.
Se ei ole uskonnollinen, vaan epäuskonnollinen kaupunki.
Se on musiikin, tanssin ja rahan kaupunki.
Siinä yhdistyvät raha ja nautinto.
Siksi sitä sanotaan portoksi.
Ilmestyskirjan Babylon, helakanpunaisiin puettu nainen, -
on rannikkokaupunki, mutta emme tiedä missä.
Mutta se on rannikolla, koska merenkulkijat näkevät sen savun.
New Yorkin tornien sorruttua minulta kyseltiin onko tämä sitä, -
koska mereltä näkyi tornien savu.
Ei se ollut, koska muut asiat eivät täsmänneet.
Mutta jonain päivänä on kaupunki nimeltä Babylon.
En tiedä, annetaanko sille nimi "Babylon", -
mutta Jumalan silmissä se on Babylon.
Se on liiketoiminnan ja nautinnon kaupunki.
Se on helppo kuvitella.
Valtava kaupunki jossain rannikolla.
Se voi olla vaikka Tyynenmeren rannalla, en tiedä.
Kuvaan kuuluu siis epäpuhdas nainen, Babylon, -
joka väistyy puhtaan morsiamen, Jerusalemin tieltä.
Sellainen tilanne syntyy lopun ajan tapahtumissa.
Näytin teille, että Ilmestyskirjassa on enemmän yksityiskohtia, -
kuin Matt. 24:ssa.
Mutta ne sopivat yhteen.
Ne ovat ne samat 4 merkkiä, joita meidän tulee odottaa.
Nämä kertovat meille, miten pahaksi asiat menevät.
Helpottaa tietää, mikä on pahinta.
Kun luet Ilmestyskirjan pahimmat luvut, tiedät, -
ettei mitään pahempaa tapahdu.
Tiedät pahimman mitä tulee tapahtumaan.
Ja se tulee kestämään vain lyhyen ajan - 42 kuukautta.
Kristityt ovat siinä mukana.
Jotkut pääsevät pois marttyyriuden kautta.
Ilm. 7:ssä kerrotaan suuresta joukosta, joka tulee ahdistuksesta.
He ovat marttyyreja. Jumala pyyhkii kyyneleet heidän silmistään.
On lohduttavaa, ettei heidän tarvitse enää koskaan kärsiä.
Ennen Jeesuksen toista tuloa tapahtuu tällaista.
Tilanne pahenee, ennen kuin se paranee.
Mutta se paranee huomattavasti sen jälkeen.
Se on apokalyptinen historian kulku.
Ensin se pahenee, sitten paranee.
Se on Ilmestyskirjan kulku.
Se ei pääty Babyloniin, vaan ihanaan Jumalan kaupunkiin, -
jossa ihmiset voivat asua turvassa, jonka portteja ei suljeta.
Etelä-Afrikassa minua aina ihmetyttää, -
miten monet asuvat linnoituksissa piikkikaiteineen ja lukkoineen.
Emme ole tottuneet sellaiseen Britanniassa - vielä.
Mutta se on tulossa.
Etelä-Afrikan kodit ovat linnoituksia.
Pitää painaa nappia avatakseen portin, -
ja pian portti takaisin kiinni.
Kun ei ole tottunut siihen, sellainen pelko on kummallista.
Täällä on väkivaltaa. Samoin käy Britannialle, -
mutta se ei ole vielä edennyt niin pitkälle.
Minua silti kauhistuttaa se, miten täällä on linnoittauduttu -
elämään omassa pikku maailmassa. Ei Jumala sellaista tarkoittanut.
Uudessa Jerusalemissa portit ovat aina auki!
Siellä voi kulkea ulos ja sisään pelkäämättä.
Ilman väkivallan uhkaa.
Babylon sen sijaan on väkivaltainen kaupunki.
Kristittyjenkin täytyy paeta Babylonista.
"Lähtekää kun vielä voitte!" sanoo Herra.
Monien täytyy mennä asumaan maaseudulle.
Herra pitää siellä heistä huolta.
Älkää huolestuko, se ei kestä kauan, -
kiinnittäkää katseenne siihen, mikä seuraa.
Jeesuskin edessään olevan ilon tähden kesti ristin.
Odottakaa sitä suurta kokousta. Mikä kokous!
Isoisäni ei ottanut sitä Raamatusta, vaan metodistien virsikirjasta.
Virrestä, jossa kerrotaan Kristuksen paluusta.
Kuolleet kristityt saavat muuten siinä kokouksessa eturivin paikat.
Kristuksessa kuolleet nousevat ensin. He saavat parhaat paikat!
Minua ei haittaa, jos kuolen ennen kuin Hän tulee.
Kristityt voivat elää ja kuolla Herrassa rauhassa.
Harjoittelet eturivissä olemista. Ihme miten harvat tekevät niin.
He istuvat toisessa, kolmannessa ja neljännessä rivissä.
Olenko kertonut sen vitsin, että eräässä baptistikirkossa -
oli vain takapenkki, jonne ensimmäiset ihmiset istuivat.
Sitten penkki liikkui eteen, ja toinen penkki ilmestyi taakse, -
kunnes sekin siirtyi eteenpäin.
Ainoa tapa saada kristityt istumaan edessä.
Se ei ole vain kokous, vaan häät.
Ne ovat Kristuksen ja Hänen morsiamensa, seurakunnan häät.
Me valmistamme hyvillä teoillamme morsiamen valkeaa hääpukua.
Se on suuri hääateria. Siitä on eräs ihmeellinen ennustus.
Jeesus tarjoilee meille siellä ruokaa.
Oletteko lukeneet sen Raamatusta? Käsi ylös.
Ei kukaan.
Se on Luukkaan luvussa 12. Jeesus puhuu toisesta tulemisesta.
Luen teille sen, se on niin tärkeä.
"Olkoot teidän kupeenne vyötetyt ja lamppunne palamassa, -
ja olkaa te niiden kaltaiset, jotka odottavat herraansa häistä, -
että he hänen kolkuttaessaan heti avaisivat hänelle.
Autuaat ne palvelijat, jotka heidän herransa tullessaan -
tapaa valvomasta! Totisesti minä sanon teille: -
hän vyöttäytyy ja asettaa heidät aterioimaan -
ja menee ja palvelee heitä."
Ihmeellistä miten vähän Luukkaan evankeliumia tunnetaan.
Matteus ja Markus tunnetaan hyvin.
Jotkut kohdat tunnetaan hyvin, kuten laupias samarialainen -
ja tuhlaajapoika, mutta muuten Luukas tunnetaan huonoimmin.
Jeesus kertoo myöhemmin, miten voi valmistautua.
Hän sanoi kansalle: "Kun näette pilven nousevan lännestä, -
sanotte kohta: 'Tulee sade', ja niin tuleekin.
Ja kun näette etelätuulen puhaltavan,
sanotte: 'Tulee helle', ja niin tuleekin.
Te ulkokullatut, maan ja taivaan muodon te osaatte arvioida, -
mutta kuinka ette arvioitse tätä aikaa?"
Lukekaa koko Luukas, eikä vain niitä tunnettuja osia.
Kuvitelkaa, että Jeesus pukeutuu tarjoilijaksi!
En kestä sitä! Sanon, että "Jeesus, istu alas.
Sinä olet isäntä, anna minun tarjoilla ruokaa!"
Hän sanoo: "Ei, pesin jalat ensimmäisellä kerralla, -
nyt tarjoilen ruokaa." Mitä hämmästyttävää nöyryyttä!
Vielä vähän aikaa jäljellä.
Suurin kysymys on: Miksi Jeesus tulee takaisin?
Kerroin mitä odottaa, ennen kuin Hän tulee.
Voimme valvoa ja rukoilla, ja tiedämme, että aika lähestyy.
Kun näemme kaikki merkit, tiedämme että Hän on ovella.
Mutta miksi Hän tulee takaisin?
Monet kristityt ovat ymmärtäneet sen väärin.
Mitä Häneltä jäi tekemättä viime kerralla?
En ymmärrä sanontaa "Hänen loppuunsaatettu työnsä".
Ikään kuin hän olisi saattanut kaiken jo valmiiksi.
Miksi Hän tulee ja kuinka kauan Häneltä vie saattaa työnsä loppuun?
Onko Hän täällä tunteja, päiviä, kuukausia, vuosia?
Raamatussa sanotaan, että Hän on täällä tuhat vuotta.
Se on paljon enemmän kuin ensimmäisellä kerralla.
Mitä varten Hän tulee?
Ensin kaksi väärää vastausta, joihin monet kristityt uskovat, -
mutta jotka eivät ole Raamatun mukaisia.
Ensimmäiseksi, että Hän tulee hakemaan meidät taivaaseen.
Mutta miksi Hän sitten tuo mukanaan kaikki taivaasta?
Aika huonoa logistiikkaa tuoda kaikki pois ja viedä heti takaisin.
Taivas tulee olemaan tyhjä sinä päivänä kun Hän tulee, -
koska Hän tuo kaikki pyhänsä mukanaan.
1. Tess. 4. sanoo, että tullessaan Hän tuo mukanaan kaikki, -
Kristuksessa nukkuneet.
Kaikki kristityt tulevat taivaasta maahan Jeesuksen kanssa.
Miksi Hän ensin tyhjentäisi taivaan tuodakseen kaikki sinne?
Saarnasin 36-vuotiaana kuolleen tyttäreni hautajaisissa.
Saarnasin anoppini, sisareni ja lankoni hautajaisissa.
Sanon joka kerta odottavani jälleennäkemistä maassa.
Ihmiset katsoivat kuin opettaisin sielunvaellusta.
Ei, he tulevat takaisin, koska Jeesus tuo heidät mukanaan.
He tuijottivat kuin se olisi budhalaisuutta tai jotakin.
Mitä tuo tyyppi höpisee?
He eivät olleet kuulleet, että palaamme taivaasta -
takaisin maahan Jeesuksen kanssa.
Silloin kun palaamme, saamme uuden ruumiin.
Silloin me tarvitsemme sitä, mutta taivaassa emme.
Taivaassa olemme henkiä kuoleman jälkeen.
Siellä ylhäällä emme tarvitse ruumista.
Mutta kun palaamme tänne, tarvitsemme ja saamme ruumiin.
Kun Jeesus tulee takaisin, saamme uuden ruumiin.
Silloin vielä maassa elävät kristityt -
saavat uuden ruumiin silmänräpäyksessä.
Niin kuolleet kuin vielä elävätkin saavat uuden ruumiin.
Meidän on määrä elää täällä Jeesuksen kanssa jonkin aikaa.
Siksi tarvitsemme ruumiin, koska maailma on fyysinen paikka.
Hän ei tule takaisin ottamaan meidät heti taivaaseen.
Se on tavallinen käsitys, mutta se ei ole Raamatussa.
Miksi Hän tyhjentää taivaan ja tuo kaikki tänne?
Hän ei tule yksin, vaan pyhiensä kanssa.
Toinen väärä käsitys on, että Jeesus tulee tuomitsemaan maailman.
Jeesus kyllä tuomitsee maailman, mutta ei vielä silloin.
Viimeinen, valkean valtaistuimen tuomio tapahtuu, -
vasta kun maailma ja avaruus on kadonnut.
Silloin kaikki kootaan valtaistuimen eteen tuomittavaksi.
Uskontunnustuksissa sanotaan kuitenkin, -
että Jeesus tulee takaisin tuomitsemaan.
Uskontunnustus ei ole Raamattu.
Ne väittävät mielestäni virheellisesti, että Hän -
"on sieltä tuleva tuomitsemaan eläviä ja kuolleita."
Sekin muuten kertoo, että Hän tuo kuolleet mukanaan.
Mutta viimeinen tuomio ei tapahdu maassa, -
joten ei Hän ole "tuleva tuomitsemaan eläviä ja kuolleita."
Se tapahtuu kun maailmaa ei enää ole.
Miksi Hän sitten tulee takaisin maailmaan?
Jos ei hakemaan meitä taivaaseen, eikä tuomitsemaan, niin miksi?
Annan useitakin syitä.
Ensinnäkin pelastamaan kristityt.
Ensimmäisellä kerralla Hän pelasti syntiset, nyt kristityt.
Täydentääkseen pelastuksemme.
Uusi ruumis täydentää pelastuksemme.
Tällä ruumiilla, jota nyt käytän puhuessani teille, -
on kuolemantuomio.
En tiedä miten paljon aikaa Jumala vielä minulle antaa.
Olen luvannut palvella niin kauan kuin Hän antaa voimaa.
Luulin että 80-vuotiaana tulisi loppu, mutta täällä sitä ollaan.
Mutta tämä ruumis on joskus mädäntynyt sotku.
Sitä ei kukaan halua nähdä.
Polttamalla tai hautaamalla se halutaan nopeasti pois näkyvistä.
Mutta saan uuden ruumiin.
80-vuotiaana odotan innolla, että saan olla taas 33.
Koska uusi ruumiini on kuin Jeesuksen, Raamattu sanoo niin.
Ennen vanhaan, kun ihmisiä haudattiin kirkkojen sisälle, -
ja sen päälle laitettiin koroke ja marmorinen patsas vainajasta.
Näin hiljattain Arabian Lawrencen marmorikuvan.
Luonnollisen kokoisen patsaan hänestä makaamassa korkokkeella.
Monissa kirkoissa kaikki nämä patsaat esittävät 33-vuotiasta.
Oletteko huomanneet? Ne ovat tarkoituksella 33-vuotiaita, -
koska ne esittävät uutta ruumista, jonka he saavat.
Jotkut patsaat esittävät vanhempaa, mutta monet 33-vuotiasta.
Ristiretkiritarien patsaat Lontoon Temple-kirkossa ovat kaikki -
33-vuotiaita riippumatta heidän kuoliniästään.
Odotan innolla olevani jälleen 33-vuotias.
Siitä tulee upeaa. Olin silloin elämäni kunnossa.
Tätä täysi pelastus tarkoittaa.
Muutun kokonaan uudeksi, vapaaksi synnistä.
Ja kun Hän tulee, näemme Hänet sellaisena kun Hän on.
Meistä tulee siksi Hänen kaltaisiaan.
Kaikilla joilla on tämä toivo, puhdistaa itsensä.
Jos todella odotat tulevasi uudeksi Kristuksessa, -
joka tuo pelastuksen Häntä odottaville, -
silloin haluat mahdollisimman paljon siitä jo nyt.
Ja voitkin saada.
Kaikki ovat niin pyhiä, kuin haluavat todella olla.
Tähän ajatukseen haluan lopettaa.
Suomennos: Hannele Tainio